- Hindi News
- National
- नर्मदा को जीवन देने वाले पेड़ों को हमने काट दिया, अब पौधारोपण कर कर्ज उतारें
नर्मदा को जीवन देने वाले पेड़ों को हमने काट दिया, अब पौधारोपण कर कर्ज उतारें
भास्कर संवाददाता | बड़वाह/सनावद
बिना नर्मदा के मप्र समृद्ध नहीं बन पाएगा। मां नर्मदा का प्रताप है कि मप्र प्रगति की दौड़ में सबसे आगे है। फसलें, सिंचाई, बिजली, पेयजल यह सब नर्मदा की देन है। नर्मदा को जीवन देने वाले पेड़ों को हमने काट दिया, जिसके चलते नर्मदा अब सूखने लगी है। नर्मदा संरक्षण, संवर्धन व तटों के दोनों ओर पौधारोपण कर इसका कर्ज हमें उतारना है। सरकारी जमीन के साथ यदि किसान अपनी निजी भूमि पर फलदार पौधे लगाते हैं तो उन्हें गड्ढे खोदने से लेकर पौधे लगाने तक के लिए सरकार सब्सिडी देगी।
यह बात नमामि देवी नर्मदा सेवा यात्रा में शामिल होने आए मुख्यमंत्री शिवराज सिंह चौहान ने नावघाटखेड़ी पर हुए कार्यक्रम में कही। करीब 35 मिनट तक चले भाषण में सीएम ने यात्रा के उद्देश्यों इससे जुड़े सामाजिक सरोकारों सहित उपस्थित महिला व पुरुषों को बेटी बचाओ, बेटी पढ़ाओ, शौचालय का उपयोग करने, पौधारोपण, नर्मदा जल शुद्धिकरण में सहयोग व नशामुक्ति के लिए संकल्प भी दिलाया। इसके पहले सीएम ने कलश व ध्वज पूजन कर उपस्थित जगदगुरु स्वामी श्री रामराजेश्वराचार्य महाराज, संत श्री कल्याणी माई व अन्य संत महात्माओं का सम्मान भी किया। विधायक हितेंद्रसिंह सोलंकी ने भी संबोधित किया। सांसद सुभाष पटेल, खरगोन विधायक बालकृष्ण पाटीदार, महेश्वर विधायक राजकुमार मेव, जिला यात्रा प्रभारी भूपेंद्र आर्य, जिलाध्यक्ष बाबूलाल महाजन, अशोक तिवारी, चंद्रकांत गुप्ता, गुलाबचंद मंडलोई, जितेंद्र सुराणा उपस्थित थे।
सनावद में रोके बड़े वाहन
शाम करीब 6 बजे से खंडवा की ओर से आने वाले बड़े वाहनों का प्रवेश सनावद से ही बेरिकेटस लगाकर बंद कर दिया था। इससे वाहनों की लंबी कतार लग गई। कई लोग परेशान हुए। साथ ही यात्री वाहनों को खरगोन होते हुए भेजा गया। नावघाटखेड़ी में कार्यक्रम समाप्त होने के बाद वाहनों का आवागमन शुरू किया गया।
नर्मदा जयंती सा दिखा माहौल
महाआरती के लिए नवीन घाट पर मंच बनाया गया था। घाट नर्मदा जयंती सा नजर आ रहा था। करीब 8 बजे पूजन शुरू हुआ। मुख्यमंत्री, क्षेत्रीय विधायक व गजल गायिका पीनाज मसानी ने पूजन किया। इसके बाद नर्मदाष्टक व महाआरती हुई। महाआरती के बाद करीब 9 बजे सीएम दादाजी दरबार पहुंचे। यहां से वे 10 बजे इंदौर के लिए रवाना हुए।
सीएम ने भी गाया दमादम मस्त कलंदर
महाआरती के बाद गजल गायिका पीनाज मसानी ने दमादम मस्त कलंदर गाकर समा बांध दिया। गायिका मसानी के आग्रह पर सीएम ने भी दमादम मस्त कलंदर गाकर गायिका का साथ दिया। इसके पूर्व गायिका ने नर्मदा स्तुति व कतरा कतरा जिसका अमृत, वह हमारी नर्मदा है गीत की प्रस्तुति दी। सीएम ने पीनाज मसानी के नर्मदा पर बने एलबम का विमोचन भी किया। अंतराष्ट्रीय स्तर के लोकनर्तक संजय महाजन ने आकर्षक नृत्य की प्रस्तुति दी। उन्होंने तुलसीदास द्वारा रचित श्रीराम स्तुति पर नृत्य प्रस्तुत किया।
यात्रा में ध्वज लेकर चलते मुख्यमंत्री शिवराजसिंह चौहान व अन्य।
बैंड-बाजे के साथ किया स्वागत
मां के प्रति आस्था व श्रद्धा का ज्वार लिए नमामि देवी नर्मदा सेवा यात्रा मंगलवार सुबह नगर में आई। स्थानीय जनप्रतिनिधियों लोगों ने बाजे गाजे के साथ ग्राम बावड़ीखेड़ा में यात्रा का स्वागत किया। रात्रि विश्राम के बाद सुबह 10 बजे रामगढ़ से विधायक हितेंद्र सिंह सोलंकी के नेतृत्व में ध्वज व कलश लिए यात्रा शुरू हुई। करीब 11 बजे यात्रा वृहत्ताकार सहकारी सोसायटी बड़वाह पहुंची। यात्रा का भाजपा नगर मंडल अध्यक्ष अशोक तिवारी, जितेंद्र सुराणा, रोमेश विजयवर्गीय, अभिजीत उमड़ेकर ने पुष्पवर्षा कर कलश व ध्वज का स्वागत किया।
शिक्षा व पुलिस में महिलाओं को मिलेगा आरक्षण
सीएम को देखने के लिए हेलीपेड पर बड़ी संख्या में लोग एकत्र हुए। शाम 6 बजे सीएम हेलिकाप्टर से उतरे लोग मामा मामा पुकारने लगे। इसके बाद वे उतरकर भीड़ में चले गए। घोषणाओं में नर्मदा तट के दोनों ओर निजी जमीन पर पौधारोपण करने वालों को विशेष अनुदान मिलेगा। शिक्षा के क्षेत्र में महिलाओं को 50 प्रतिशत व पुलिस भर्ती में महिलाओं को 33 प्रतिशत आरक्षण देने की बात सीएम ने कही। 85 प्रतिशत अंक प्राप्त करने वाले विद्यार्थियों की उच्च शिक्षा का खर्चा सरकार उठाएगी। इसके लिए बजट में 500 करोड़ स्वीकृत किए।
महिलाओं के साथ दुष्कर्म करने वालों को फांसी की सजा मिले, इसके लिए सरकार राष्ट्रपति के पास प्रस्ताव भेजेगी।
यात्रा के नगरागमन पर स्वागत व शामिल श्रद्धालु।
tgl_Latn sot_Latn hin_Deva hin_Deva mai_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva